KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. március 19-i ülésére)

TÁRGY:
A MAGYAR TURISZTIKAI ÜGYNÖKSÉG ZRT-VEL A TOURINFORMRA KÖTÖTT VÉDJEGYHASZNÁLATI SZERZŐDÉS MEGSZÜNTETÉSE
A Magyar Turisztikai Ügynökség Zrt.-vel 2003. október 22. napján kötött együttműködési megállapodást Kiskőrös Város Önkormányzata (a továbbiakban: Önkormányzat) a TOURINFORM Iroda (a továbbiakban: TOURINFORM) működtetésére, névhasználatára és üzemeltetésére vonatkozóan ezen jogosultságát 2022. szeptember 06. napján átadta a Kunság-Média Kft.-nek.  
A szerződésben foglaltak szerint az Önkormányzata felelős a kiskőrösi TOURINFORM működéséért, üzemeltetéséért. A Kunság-Média Kft. több alkalommal jelezte, hogy a szerződésben és a szakmai kézikönyben szabályozott elvárások indokolatlanul nagy terhet rónak Kft.-re, valamint a turisztikával kapcsolatos gazdálkodó tevékenységét is nagymértékben korlátozzák. Javaslatuk szerint a közművelődési szolgáltatás keretében egy kötetlenebb formában működő turisztikai információs szolgáltatást lenne célszerű kialakítani. 
A Kunság-Média Kft. 2025. február hónapban megkereste a Magyar Turisztikai Ügynökséget, hogy a továbbiakban a TOURINFORM működését és üzemeltetését nem tudja biztosítani.

A Magyar Turisztikai Ügynökség hozzájárul az együttműködés megszüntetéséhez, amennyiben Kiskőrös Város Önkormányzata nyilatkozik arról, hogy alapító csatlakozóként a továbbiakban nem kívánja visszavenni a TOURINFORM működtetését.
 A fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2025. március 14.









Domonyi László sk.









   polgármester

HATÁROZAT-TERVEZET

A Képviselő-testület 
1. egyetért azzal, hogy a Magyar Turisztikai Ügynökséggel kötött Védjegyhasználati szerződés megszüntetésre kerüljön.
2.   felhatalmazza a polgármestert, hogy a megszüntetéssel kapcsolatos jognyilatkozatokat megtegye.
Felelős: 
polgármester

Határidő: 
azonnal

